《追和杨眉庵次韵李义山无题诗五首 其三》
明代·沈愚

纤纤斜日弄微风，肠断仙山碧海东。鸾镜有尘空自掩，雁书无海若为通。

愁横柳叶眉颦翠，泪湿桃花脸晕红。尽道芳年易憔悴，莫教青鬓作秋篷。

作者简介：苏州府昆山人，字通理，号倥侗生。沈方子。家有藏书数千卷，博涉百氏，以诗名吴中，与刘溥等称景泰十才子。善行草，晓音律，诗余乐府传播人口。业医授徒以终。有《筼籁集》、《吴歈集》。